ΑΠΟΦΑΣΗ αριθ. 813/97/ΕΚΑΧ ΤΗΣ ΕΠΙΤΡΟΠΗΣ της 5ης Μαΐου 1997 σχετικά με παρέκκλιση από τη σύσταση αριθ. 1/64 της Ανώτατης Αρχής όσον αφορά την αύξηση του προστατευτικού δασμού για προϊόντα σιδήρου και χάλυβα στα εξωτερικά σύνορα της Κοινότητας (164η παρέκκλιση)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 71 τρίτο εδάφιο,

τη σύσταση αριθ. 1/64 της Ανώτατης Αρχής, της 15ης Ιανουαρίου 1964, προς τις κυβερνήσεις των κρατών μελών σχετικά με την άρση των προστατευτικών μέτρων που πλήττουν τα προϊόντα σιδήρου και χάλυβα στην περιφέρεια της Κοινότητας (1), όπως τροποποιήθηκε τελευταία από τη σύσταση 88/27/ΕΚΑΧ της Επιτροπής (2), και ιδίως το άρθρο 3,

Εκτιμώντας:

ότι ορισμένα προϊόντα σιδήρου και χάλυβα με εξαιρετικά εξειδικευμένα φυσικά και χημικά χαρακτηριστικά απαραίτητα για την παραγωγή ορισμένων εμπορευμάτων, δεν παράγονται καθόλου ή παράγονται σε ανεπαρκείς ποσότητες στην Κοινότητα 7 ότι, επί έτη, η ανεπάρκεια αυτή αντιμετωπιζόταν με αδασμολόγητες ποσοστώσεις 7 ότι οι παραγωγοί στην Κοινότητα εξακολουθούν να αδυνατούν να ανταποκριθούν στις τιθέμενες από τους χρήστες ποιοτικές απαιτήσεις 7 ότι, κατά συνέπεια, απαιτούνται αδασμολόγητες ποσοστώσεις σε επίπεδο που εξασφαλίζει τον εφοδιασμό των χρηστών 7

ότι η εισαγωγή των εν λόγω προϊόντων σε προτιμησιακή βάση δεν είναι επιβλαβής για τις επιχειρήσεις σιδήρου και χάλυβα που παράγουν άμεσα ανταγωνιστικά προϊόντα στην Κοινότητα 7

ότι η εν λόγω δασμολογική ποσόστωση δεν είναι πιθανόν ότι θα αποβεί επικίνδυνη για τους στόχους της σύστασης αριθ. 1/64, αλλά θα συμβάλει στη διατήρηση των υφισταμένων εμπορικών ροών μεταξύ της Κοινότητας και τρίτων χωρών 7

ότι, στον τομέα της εμπορικής πολιτικής, τα ανωτέρω αποτελούν ειδικές περιπτώσεις που δικαιολογούν την έγκριση των παρεκκλίσεων με βάση τις διατάξεις του άρθρου 3 της σύστασης αριθ. 1/64 7

ότι είναι αναγκαίο να διασφαλιστεί πως η χορηγούμενη δασμολογική ποσόστωση θα έχει ως αποκλειστικό ρόλο την κάλυψη των εξειδικευμένων αναγκών ορισμένων μεταποιητικών βιομηχανιών 7

ότι έχουν πραγματοποιηθεί με τις κυβερνήσεις των κρατών μελών, διαβουλεύσεις σχετικά με τη δασμολογική ποσόστωση που αναφέρεται στη συνέχεια,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Με την παρούσα επιτρέπεται στα κράτη μέλη η παρέκκλιση από τις υποχρεώσεις τις απορρέουσες από τις διατάξεις του άρθρου 1 της σύστασης αριθ. 1/64 της Ανώτατης Αρχής στον αναγκαίο βαθμό προκειμένου, για τα κατωτέρω αναφερόμενα προϊόντα και στο πλαίσιο των αντίστοιχα αναφερόμενων εκεί ποσοστωτικών ποσοτήτων, οι τελωνειακοί δασμοί να ανασταλούν στα αναφερόμενα επίπεδα:

>ΘΕΣΗ ΠΗΝΑΚΑ>

2. Τα ανωτέρω καταγραφόμενα προϊόντα πρέπει να πληρούν τις ακόλουθες φυσικές προδιαγραφές:

α) Προϊόντα με κωδικούς ΣΟ ex 7209 16 90 και ex 7209 17 90:

Χάλυβας υψηλής περιεκτικότητας σε άνθρακα, όπου η περιεκτικότητα ιμάντων για εγκαταστάσεις παραγωγικής διαδικασίας ή μεταφορικών ιμάντων με επιτρεπόμενη θερμοκρασία λειτουργίας 400 °C. Τάση εφελκυσμού 1 200 N/mm² (+/- 10 %). Λοιπά στοιχεία ή ιδιότητες ανάλογα με την ειδική τεχνική προδιαγραφή (ΗΜ 1708).

β) Προϊόντα με κωδικούς ΣΟ ex 7219 33 10 11/12 και ex 7219 34 10 11/12:

Ανοξείδωτος χάλυβας «NICRO» με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων με επιτρεπόμενη θερμοκρασία λειτουργίας 350 °C.

Τύπος i): NICRO 31: Τάση εφελκυσμού 1 050 N/mm² (+/- 10 %). Χημική σύνθεση: μέγιστη περιεκτικότητα σε άνθρακα 0,06 %, περιεκτικότητα σε χρώμιο 13 %, περιεκτικότητα σε νικέλιο 4 %.

Λοιπά στοιχεία ή ιδιότητες ανάλογα με την ειδική τεχνική προδιαγραφή (ΗΜ 1708).

Τύπος ii): NICRO 52,6: Τάση εφελκυσμού 1 550 N/mm² (+/- 15 %). Χημική σύνθεση: μέγιστη περιεκτικότητα σε άνθρακα 0,09 %, περιεκτικότητα σε χρώμιο 15 %, περιεκτικότητα σε νικέλιο 7 %, περιεκτικότητα σε χαλκό 0,7 %, περιεκτικότητα σε τιτάνιο 0,4 %.

Λοιπά στοιχεία ή ιδιότητες ανάλογα με την ειδική τεχνική προδιαγραφή (ΗΜ 1708).

γ) Προϊόντα με κωδικούς ΣΟ ex 7219 33 10 13/14/15/16/17/18 και 7219 34 10 13/14/15/16/17/18:

Ανοξείδωτος χάλυβας με προορισμό την παραγωγή ιμάντων για εγκαταστάσεις παραγωγικής διαδικασίας ή μεταφορικών ιμάντων.

Τύπος i): Τάση εφελκυσμού 1 200 N/mm². Χημική σύνθεση: περιεκτικότητα σε άνθρακα 0,1 %, περιεκτικότητα σε πυρίτιο 0,6 %, περιεκτικότητα σε μαγγάνιο 1,4 %, περιεκτικότητα σε χρώμιο 17,5 %, περιεκτικότητα σε νικέλιο 7,5 %.

Λοιπά στοιχεία ή ιδιότητες ανάλογα με την ειδική τεχνική προδιαγραφή (ΗΜ 1712).

Τύπος ii): Τάση εφελκυσμού 1 200 N/mm². Χημική σύνθεση: περιεκτικότητα σε άνθρακα 0,06 %, περιεκτικότητα σε πυρίτιο 0,6 %, περιεκτικότητα σε μαγγάνιο 1,4 %, περιεκτικότητα σε χρώμιο 18,5 %, περιεκτικότητα σε νικέλιο 8,5 %.

Λοιπά στοιχεία ή ιδιότητες ανάλογα με την ειδική τεχνική προδιαγραφή.

Τύπος iii): Τάση εφεκλυσμού 1 000 N/mm². Χημική σύνθεση: περιεκτικότητα σε άνθρακα 0,05 %, περιεκτικότητα σε πυρίτιο 0,6 %, περιεκτικότητα σε μαγγάνιο 1,7 %, περιεκτικότητα σε χρώμιο 17,5 %, περιεκτικότητα σε νικέλιο 12,5 %, μολυβδένιο 2,7 %.

Λοιπά στοιχεία ή ιδιότητες σύμφωνα με τις ειδικές τεχνικές προδιαγραφές.

Τύπος iv): Τάση εφελκυσμού 1 080 N/mm². Γενική σύνθεση: μέγιστη περιεκτικότητα σε άνθρακα 0,05 %, μέγιστη περιεκτικότητα σε πυρίτιο 1 %, περιεκτικότητα σε χρώμιο 13 %, περιεκτικότητα σε νικέλιο 4 %, τιτάνιο 0,3 %.

Λοιπά στοιχεία και ιδιότητες σύμφωνα με τις ειδικές τεχνικές προδιαγραφές (ΗΜ 1710).

Τύπος v): Τάση εφελκυσμού 1 150 N/mm². Γενική σύνθεση: μέγιστη περιεκτικότητα σε άνθρακα 0,08 %, περιεκτικότητα σε πυρίτιο 1,5 %, περιεκτικότητα σε χρώμιο 14 %, περιεκτικότητα σε νικέλιο 7 %, περιεκτικότητα σε χαλκό 0,7 %.

Λοιπά στοιχεία και ιδιότητες σύμφωνα με τις ειδικές τεχνικές προδιαγραφές (ΗΜ 1701).

Τύπος vi): Τάση εφελκυσμού 1 200 N/mm². Χημική σύνθεση: περιεκτικότητα σε άνθρακα 0,03 %, περιεκτικότητα σε πυρίτιο 0,6 %, περιεκτικότητα σε χρώμιο 15,25 %, περιεκτικότητα σε νικέλιο 4,9 %, περιεκτικότητα σε χαλκό 3,25 %.

Λοιπά στοιχεία και ιδιότητες σύμφωνα με τις ειδικές τεχνικές προδιαγραφές.

Σημείωση: η σύνθεση των προϊόντων α), β) και γ) τύπων i) έως vi) είναι δυνατόν να διαφέρει εντός των ορίων των προτύπων που ισχύουν σε θέματα ανάλυσης.

Άρθρο 2

Με την παρούσα επιτρέπεται στα κράτη μέλη η παρέκκλιση από τις υποχρεώσεις τις απορρέουσες από τις διατάξεις του άρθρου 1 της σύστασης αριθ. 1/64 της Ανώτατης Αρχής στον αναγκαίο βαθμό προκειμένου, για τα ανωτέρω αναφερόμενα προϊόντα και στο πλαίσιο των αντίστοιχα αναφερομένων εκεί ποσοστωτικών ποσοτήτων οι τελωνειακοί δασμοί να ανασταλούν στα αναφερόμενα επίπεδα:

>ΘΕΣΗ ΠΗΝΑΚΑ>

Άρθρο 3

Τις δασμολογικές ποσοστώσεις των άρθρων 1 και 2 διαχειρίζεται η Επιτροπή, η οποία, έχει τη δυνατότητα να λαμβάνει κάθε πρόσφορο διοικητικό μέτρο προκειμένου να διασφαλίζει την αποτελεσματική τους διαχείριση.

Άρθρο 4

Σε περίπτωση που κάποιος εισαγωγέας καταθέσει διασάφηση καλυπτόμενη από την παρούσα απόφαση για τη θέση σε ελεύθερη κυκλοφορία σε κάποιο κράτος μέλος υποβάλλοντας το αίτημα να επωφεληθεί των προτιμησιακών ρυθμίσεων και η διασάφηση γίνεται δεκτή από τις τελωνειακές υπηρεσίες, το εν λόγω κράτος μέλος αναλαμβάνει ποσότητα αντίστοιχη προς τις απαιτήσεις του από την ανάλογη ποσοτική ποσότητα και προβαίνει σε σχετική κοινοποίηση προς την Επιτροπή.

Οι αιτήσεις για την ανάληψη αναφέρουν την ημερομηνία κατά την οποία οι διασαφήσεις έγιναν δεκτές και πρέπει να διαβιβάζονται αμελλητί προς την Επιτροπή.

Οι αναλήψεις παρέχονται από την Επιτροπή με χρονολογική σειρά των ημερομηνιών κατά τις οποίες οι τελωνειακές αρχές των υπόψη κρατών μελών αποδέχθηκαν τις διασαφήσεις για την παραλαβή προς θέση σε ελεύθερη κυκλοφορία, στο βαθμό που το διαθέσιμο υπόλοιπο επιτρέπει την ανάληψη.

Σε περίπτωση που κάποιο κράτος μέλος δεν χρησιμοποιήσει πλήρως ποσότητα αναληφθείσα, επιστρέφει το μη χρησιμοποιηθέν μέρος στην αντίστοιχη ποσοστωτική ποσότητα το ταχύτερο δυνατόν.

Σε περίπτωση που οι ζητούμενες ποσότητες υπερβαίνουν το διαθέσιμο υπόλοιπο της ποσοστωτικής ποσότητας, το υπόλοιπο αυτό κατανέμεται μεταξύ των αιτούμενων κατ' αναλογία. Η Επιτροπή ενημερώνει τα κράτη μέλη σχετικά με τις πραγματοποιηθείσες αναλήψεις.

Άρθρο 5

Κάθε κράτος μέλος εξασφαλίζει ότι οι εισαγωγές των υπόψη προϊόντων έχουν ισότιμη και συνεχή πρόσβαση στις ποσοστώσεις, εφόσον το επιτρέπει η σχετική ποσοστωτική ποσότητα.

Άρθρο 6

Τα κράτη μέλη και η Επιτροπή συνεργάζονται στενά προκειμένου να εξασφαλίζεται η τήρηση της παρούσας απόφασης.

Άρθρο 7

Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου μέχρι τις 31 Δεκεμβρίου 1997.

Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.

Βρυξέλλες, 5 Μαΐου 1997.

Για την Επιτροπή

Leon BRITTAN

Αντιπρόεδρος

(1) ΕΕ αριθ. 8 της 22. 1. 1964, σ. 99/64.

(2) ΕΕ αριθ. L 15 της 20. 1. 1988, σ. 13.